|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Návrh zákona o uvádzaní dreva a výrobkov z dreva na vnútorný trh predpokladá pozitívny vplyv prakticky na všetky zložky životného prostredia. Na základe zákona sa zvýši kontrola ťažby stromov v lesoch, ako aj mimo lesných pozemkov, zavedie sa kontrola uvádzania dreva a výrobkov z dreva (ďalej len „drevo“) na vnútorný trh a tým je predpoklad zlepšenia ochrany pôdy, ochrany území pred povodňami. Zvýšená kontrola ťažby a zavedenie kontroly uvádzania dreva na vnútorný trh prispeje k zlepšeniu aj ostatných zložiek životného prostredia, akými sú ovzdušie, voda a organizmy, ktoré sú viazané na zeleň v krajine. |
| **5.2 Bude mať predkladaný materiál vplyv na chránené územia a ak áno, aký?** |
| Predkladaný návrh zákona bude mať pozitívny vplyv na chránené územia z hľadiska zabezpečenia predmetu ochrany týchto území okrem kontrol ťažieb dreva aj zavedením kontrol za uvádzanie dreva na vnútorný trh, pri rešpektovaní príslušných obmedzení a zákazov vyplývajúcich zo zákona o ochrane prírody a krajiny podľa jednotlivých stupňov ochrany. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Vzhľadom na to, že návrh zákona o uvádzaní dreva a výrobkov z dreva na vnútorný trh má zabezpečiť implementáciu nariadení Európskeho parlamentu a Rady (EÚ) jeho cieľom je zabrániť uvedeniu dreva, ktoré pochádza z nezákonnej ťažby vo všetkých členských štátoch Európskej únie a tým aj v Európe a celosvetovom rozsahu. V tomto smere návrh zákona prispeje pozitívne k životnému prostrediu a je pozitívnym príspevkom Slovenskej republiky ku globálnemu skvalitňovaniu životného prostredia. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Nepredpokladajú sa žiadne negatívne vplyvy na životné prostredie. |